**Iszkaszentgyörgyi programajánló - 2017. június**

**Az IKSZT programjai**

* **Minden hétfőn 18:30-tól, szerdán 18:00 órától - ZUMBA fitness Dettyvel!**

A Zumba kiváló dinamikus edzés alakformálással, könnyen elsajátítható koreográfiákkal, laza, kellemes légkörben új helyen, az IKSZT-ben!

* **Minden kedden 14:00 órától - Kötőkör**

Minden kedves kötni-horgolni vágyót szeretettel várunk foglalkozásainkra!

* **Június 6-án és 20-án, kedden 17:00 órától - Nótaklub**

Szeretettel várunk minden nótázni vágyót az IKSZT-be!

* **Minden szerdán 13:00-16:00 óráig - Falugazdász fogadóóra**

Hatósági munka, tanácsadás Gerlinger Éva falugazdász segítségével.(A nyári szabadságolások miatt kérjük érdeklődjenek telefonszámainkon!)

* **Június 10-én, szombaton 9:00-11:00 óráig - Bolhapiac!**

Ha nem tudod hova rakd el, gyere és add el! Játék, ruha, könyv és minden, ami neked felesleges, hozd el! Asztalfoglalás a 06-20/249-0048 számon és az IKSZT-ben!

* **Június 21-én, szerdán 15:00-17:00 óráig - Jogi tanácsadás**

Dr. Sziklainé Kiss Erzsébet ügyvédnő tart ingyenes fogadóórát.

* **Június 23-án, pénteken 17:00 órakor - Szemenyei Éva festménykiállításának megnyitója**

**Programok a kastélyban**

* **Június 2-án, pénteken 18:00 órakor - A kastély nyári szezonnyitó rendezvénye!**

Patrick Tayler kiállításának megnyitója.

* **Június 8-án, csütörtökön 19:00 órakor - Szalonkoncert**

Fellép a Helsinki Virtus Zeneiskola gyerekkórusa és Outi Pekkarinen finn szoprán énekesnő. A belépődíj fogadással együtt 2500,- Ft.

* **Június 9-én, pénteken 18:00 órakor - A Helsinki Gospel kórus koncertje**

A koncert ingyenes, de adományával a kastély felújítását támogatja.

* **Június 14-24. között - Nemzetközi Művésztelep** a kastélyban, mely mindennap látogatható! Finn, orosz, indiai, egyiptomi és magyar művészek részvételével.
* **Június 17-én, szombaton 18:00 órakor - Kemi város Szimfónikus Quartett koncertje!**

A koncert ingyenes, de adományával a kastély felújítását támogatja.

* **Június 20-án, kedden 21:00 órakor - Piknik és kerti mozi!** Egy este Arival a kastélykertben.
* **Június 24-én, szombaton 16:00 órakor – Nemzetközi Művésztábor kiállítás megnyitója!**
* **Július 1-én, szombaton - Utazás az Ecseri piacra Arival!**

Jelentkezni lehet az IKSZT-ben, útiköltség 2000,- Ft. (autóbérlés+ üzemanyag)